Narai surado nuskendusį Rusijos laivą, kuris gabeno 700 t aukso rūdos ir praėjusį mėnesį nuskendo Ochotsko jūroje.
Krovininis laivas "Amurskaja" dingo spalio 28 dieną, pasiuntęs nelaimės signalą iš Ochotsko jūros.
Transporto ministerijos panešime sakoma, kad dingo 11 laivo įgulos narių.
Narai laivą surado trečiadienį, maždaug 75 m gylyje, pranešė naujienų agentūra ITAR-TASS.
Policija pateikė kriminalinius kaltinimus laivo savininkui, kuris taip pat yra Nikolajevsko prie Amūro uosto direktorius ir kuris, kaip įtariama, liepė laivui išplaukti nepaisydamas prasto oro ir netinkamų procedūrų dėl krovinio. Laivas yra registruotas tame uoste.
Neskelbiama, kiek aukso galėtų būti laivo gabentoje rūdoje.